Ishockey-VM 2020 for menn

Ishockey-VM 2020 for menn skulle ha blitt det 84. verdensmesterskapet arrangert av Det internasjonale ishockeyforbundet (IIHF) men ble avlyst på grunn av koronavirusutbruddet i 2019–2020. Etter planen skulle 54 lag ha deltatt i turneringen fordelt på flere nivåer.

Omstrukturering av verdensmesterskapet førte til flere endringer i de lavere divisjonene. 3. divisjon ble omdøpt til 3. divisjon gruppe A, kvalifiseringen til 3. divisjon ble omdøpt til 3. divisjon gruppe B, og 4. divisjon ble opprettet. De to sistnevnte turneringene skulle ha bestått av fire lag hver, hvor de to lavest rangerte lagene i kvalifiseringen til 3. divisjon skulle spille med nykommerne Malaysia og Filippinene.

På grunn av avlysningen av turneringene forble lagene i deres respektive divisjoner til året etter og senere frem til 2022.

Oversikt

Toppdivisjonen i ishockey-VM 2020

Toppdivisjonen i ishockey-VM 2020 for menn skulle ha blitt arrangert i Zürich og Lausanne i Sveits i perioden 8. til 24. mai 2020. Den 21. mars 2020 ble mesterskapet avlyst på grunn av den pågående koronaviruspandemien.

Seedingen i den innledende runden er basert på landenes plassering på IIHF verdensrankingen for 2019 (markert i parentes).

1. divisjon i ishockey-VM 2020

1. divisjon i ishockey-VM 2020 for menn var det andre og tredje nivået i VM-hierarkiet. Den 17. mars 2020 ble begge turneringer avlyst på grunn av den pågående koronaviruspandemien.

1. divisjon gruppe A
1. divisjon gruppe A skulle ha blitt arrangert i Ljubljana i Slovenia fra 27. april til 3. mai 2020.

1. divisjon gruppe B
1. divisjon gruppe B skulle ha blitt arrangert i Katowice i Polen fra 27. april til 3. mai 2020.

2. divisjon i ishockey-VM 2020

2. divisjon i ishockey-VM 2020 for menn var det fjerde og femte nivået i VM-hierarkiet. Den 13. mars 2020 ble begge turneringer avlyst på grunn av den pågående koronaviruspandemien.

2. divisjon gruppe A
2. divisjon gruppe A i ishockey-VM 2020 skulle ha blitt arrangert i Zagreb i Kroatia fra 19. til 25. april 2020.

2. divisjon gruppe B
2. divisjon gruppe B i ishockey-VM 2020 skulle ha blitt arrangert i Reykjavík i Island fra 19. til 25. april 2020.

3. divisjon i ishockey-VM 2020

3. divisjon i ishockey-VM 2020 for menn var det sjette og syvende nivået i VM-hierarkiet. Den 13. mars 2020 ble begge turneringer avlyst på grunn av den pågående koronaviruspandemien.

3. divisjon gruppe A
3. divisjon gruppe A i ishockey-VM 2020 vil bli arrangert i Kockelscheuer i Luxembourg fra 19. til 25. april 2020.

3. divisjon gruppe B
3. divisjon gruppe B i ishockey-VM 2020 vil bli arrangert i Cape Town i Sør-Afrika fra 20. til 23. mars 2020.

4. divisjon i ishockey-VM 2020

4. divisjon i ishockey-VM 2020 for menn var det åttende og laveste nivået i VM-hierarkiet og skulle ha blitt arrangert i Bisjkek i Kirgisistan fra 3. til 5. mars 2020. Den 2. mars 2020 ble turneringen avlyst på grunn av den pågående koronaviruspandemien.

Se også
Ishockey-VM 2020 for kvinner

Referanser

Eksterne lenker
 

Ishockey-VM
Ishockeyturneringer i Sveits
Internasjonale mesterskap i Sveits
Internasjonale mesterskap i 2020
Sport i Sveits i 2020
Ishockey i 2020
Arrangementer påvirket av koronaviruspandemien